# Et bilde som inneholder tekst, Font, Grafikk, grafisk design  Automatisk generert beskrivelseSammendrag til læreren

Leseløp: *Dette snakker man bare med kaniner om* av Anna Höglund (2015)
Mål: Se forslag til mål på nettsiden.

|  |  |  |  |
| --- | --- | --- | --- |
| Hva | Hvordan | Tid | Hvorfor |
| Læreren viser bilder og spiller musikkBildene (foto, kunstbilder) uttrykker ensomhet og utenforskap i ulike situasjoner. Låten «Happy» av Pharrell Williams spilles av sammen med bildene. | Læreren viser lysark med bilder og musikk.  | 6 min  | For å skape en kollektiv og samlende opplevelse. For å antyde sentrale tema i boka (en *teaser*)Anslaget illustrerer også kontrast mellom musikk og bilde. Flersanselige og estetiske uttrykk kan skape følelser.  |
| HelklassesamtaleLæreren leder samtalen. | Læreren stiller spørsmål om temaet og elevenes erfaringer, bruker anslaget som utgangpunkt, introduserer mål for økta og sier noe om arbeidsformer. | 12 min | For å aktivere elevenes forkunnskaper og bruke tolkninger av anslaget som styring av tekstforståelse.For å lage en undervisningskontrakt for økta.  |
| SkriveoppgaveHvem er kaninen? | Læreren introduserer og forklarer oppgaven. Elevene skriver kort og spontant om hovedpersonen rett etter høytlesingen.  | 10 min | For å lage en tydelig ramme for skrivingen.For å få tilgang til elevenes førsteinntrykk av kaninen.  |
| Skriveoppgaver og iscenesettelser(Se under for utdypende forklaring.)«Å bli født»«Flink til å si nei»«Lykkehopp»«Definere og forklare»«Smertebilde»«Dialog» | Læreren leser tekstutdrag, introduserer oppgaven og modellerer iscenesettelser. | 16 min10 min22 min12 min8 min19 min | For å lage en tydelig ramme for skrivingen og konkretisere iscenesettelsene. |
| Læreren organiserer kafédialoger (se oppgaver nedenfor) | Klassen er delt inn i grupper på cirka fire. Én på hvert bord er kafévert og har et særlig ansvar for at det gruppa snakker om, blir notert ned.  | 22 min | For å dele erfaringer fra skriveoppgaven og iscenesettelsene. For å identifisere kvaliteter ved teksten og kople til egne erfaringer. |
| HelklassesamtaleLæreren leder samtalen | Ha en samtale om bildeboka og temaet.Bruk spørsmål basert på ulike spørsmålskategorier.Ha en samtale om hvordan elevene opplever undervisningen. | 16 min | For å forsterke broa mellom elevenes erfaringer og teksten og mellom erfaringsbasert og analytisk lesing. For å reflektere og evaluere.  |
| Skriveoppgave«Hvem er kaninen?» | Elevene skriver kort om opplevelsen av kaninen, etter grundig arbeid med teksten.  | 2 min | For at elevenes læring, i form av nye tanker og forståelse, kan komme til uttrykk. |
| Oversikt over skriveoppgaver og iscenesettelser med tekstutdrag |
| Tittel og teksttype | **Tekstutdrag fra primærtekst** | **Skriveoppgave** | **Klasserommet som scene** |
| «Å bli født»Kort fortelling | «Jeg kom til verdenen vårdag for tretten år siden.Jeg angret nesten øyeblikkelig (s. 1).»«Allerede som liten hadde jeg ekstremt god hørsel (s. 3).»«Det hjalp ikke åstappe bomull i ørene.Jeg hørte rett og slett for bra. Ikke bare med ørene,men med hele meg (s. 4).» | Forestill deg hvordan det var for deg å bli født. Bruk modellteksten som utgangpunkt og inspirasjon.Skift ut ord og setninger med det som passer for deg. | Fire elever (for eksempel) står i hvert sitt hjørne av rommet. Elevene leser sin tekst etter tur når læreren peker. Elevene varierer volumet på stemmen (hviske, rope ...) og leser med innlevelse.  |
| «Å si nei»Appell | «Jeg ble så flink til å si neiat jeg glemte hvordan man sier ja (s. 9).» | Skriv en kort appell med tittelen «Å si nei». Skriv om noe du sier nei til, og hvorfor. Bruk gjerne dette mønsteret: Jeg sier nei til ... fordi ...  | Læreren peker på én og én elev, som reiser seg opp fra stolen, leser sin tekst og setter seg ned. Elevene leser høyt og tydelig og bruker kropp og stemme for å trene på å erobre rommet og uttrykke egne meninger.  |
| «Lykkehopp»Liste | «Jeg husker ikkeom jeg var lykkelig eller ikke da jeg var liten (s. 12).» | Skriv en liste med tittelen «Lykkehopp». Skriv én setning om hva som gjorde deg lykkelig i ulike tidsperioder av livet ditt (f.eks. da du var 2 år, 6 år, 10 år og 15 år). Bruk gjerne dette mønsteret: Da jeg var ... år, ble jeg lykkelig av ... | Elevene (et utvalg, f.eks. fem) står langs veggene i rommet. Én elev tar et skritt ut fra veggen og leser én setning fra én tidsperiode. Så følger den neste eleven. Hvert skritt uttrykker ett lykkehopp. |
| «Definere og forklare»Definisjon | «Samhørighet er kanskje noe manmå finne i seg selv (s. 17).» | Skriv en definisjon av minst to ord. Velg ord fra boka, for eksempel meningsløshet, fellesskap, samhørighet, fiende, vannmolekyl eller bestanddel. | Fem elever står på rekke med ansiktet vendt mot klassen. Lærer peker på én elev som leser sin forklaring eller definisjon. Eleven stopper å lese når læreren peker på en annen elev.  |
| «Smertebilde»Litterært bildeBeskrivelse | «Noen ganger står det en stor gaffel i magen på meg og vrir rundt i tarmspagettien (s. 34).» | Skriv en tekst med tittelen «Smertebilde». Beskriv ditt eget smertebilde med én til tre setninger. Du kan skrive fritt eller bruke en sammenlikning med ordet «som». | Klassen deles i to, og de to gruppene står med ansiktet vendt mot hverandre slik at de danner en korridor. Alle leser egne smertebilder høyt og samtidig. To og to elever går gjennom korridoren (gjerne med lukkede øyne) mens tekstene leses flere ganger.  |
| «Ikke vær så følsom»Dialog | «Ikke vær så følsom (s. 29).»«Det er som det er (s. 44).» | Skriv en dialog i par med utgangspunkt i oppslaget fra boka. Dere skal være én figur hver, og du skal skrive replikkene til din figur. Åpningsreplikken i utdraget skal være første replikk, og så bygger dere ut samtalen med tre til seks replikker hver. Dere skriver annenhver gang (på samme ark eller i samme dokument), som i en dialog, og uten å snakke sammen. Send arket mellom dere eller bytt på å skrive på pc.  | Elevene bruker to stoler og en pult som spillerom. Så framføres den skrevne teksten replikk for replikk mens de sitter som om de er på en kafé. Alle framfører samtidig, eller ett og ett par framfører for resten av klassen.  |

**Kafédialoger *Dette snakker man bare med kaniner om* av Anna Höglund (2015)**

|  |
| --- |
| Kafédialogen skal tjene til å snakke om primærteksten, men også til å reflektere over iscenesettelse elevene har gjort i klasserommet. Et oppslag fra boka følger hver stasjon. Utgangpunktet for samtalen er skriveoppgavene som er gitt tidligere i forløpet:«Å bli født»«Flink til å si nei»«Lykkehopp»«Definisjoner»«Smertebilde»«Dialog» Oppgavene tar utgangspunkt i et litterært grep, kalt seksskiltsmetoden (Beers, K. & Probst, K. E. (2012). *Notice & Note: Strategies for Close Reading*. Heinemann). |

## **Kafédialog**

Klassen er delt inn i grupper på cirka fire. På hvert bord ligger det spørsmål som dere skal svare på – enten på store ark eller på pc. Én på hvert bord er kafévert og sitter fast ved bordet. Alle kan skrive, men kaféverten har et særlig ansvar for at det gruppa snakker om, blir notert ned. De andre gruppemedlemmene flytter til nye bord etter cirka fem minutter. Da får hver kafévert en ny gruppe de skal stille samme spørsmål til. Kaféverten noterer ned ny informasjon på arket eller pc-en. Kafédialogen kan vare kort eller lenge (15–45 minutter). Noen ganger kan elevene besøke ett bord, andre ganger tar klassen halv eller hel runde. Målet er å få fyldige svar.

**Bord 1**

**180-graderen!**: Vi snakker om at noe uventet skjer, og hvorfor det skjer.

1. Beskriv øvelsen eller framføringen «Smertebilde». Hva likte du eller likte du ikke med øvelsen? (Begrunn.) Hva skrev du om i denne teksten, og hvorfor? Hva la du merke til ved framføringen? Hva var spesielt fint?
2. Til boka *Kaninen*: Hva mener du kan være noe uventet i denne boka (personer, hendelser, språk og bildebruk …)?

**Bord 2**

**Aha!**: En person oppdager noe nytt om verden eller seg selv. Det kan forandre alt ...​

1. Beskriv øvelsen eller framføringen «Lykkehopp». Hva skrev du om i denne teksten, og hvorfor? Hvilken effekt har det på deg at vi jobber med tekster på denne måten?
2. Til boka *Kaninen*: Hva er det kaninen oppdager av nye ting om seg selv, familien, vennene og verden? Begrunn.

**Bord 3**

**Gruble!**: En person stiller seg selv vanskelige spørsmål som uttrykker tvil, forvirring eller undring. Noen ganger må du kanskje stille deg selv vanskelige spørsmål i livet.

1. Beskriv øvelsen eller framføringen «Å bli født».(Begrunn.) Hva husker du av framføringen, og hvorfor? (Det kan være om hva elevene sier og gjør, bruk av rommet, musikk, bilder osv.)
2. Til boka *Kaninen*: Hvem er det kaninen ønsker å være? Finn ulike eksempler på hva den gjør, sier og tenker som kan begrunne det.

**Bord 4**

**Gode råd**: En person gir gode råd. Gode råd kan hjelpe​ andre til å gjøre gode valg.

1. Beskriv øvelsen eller framføringen «Dialog».Hvem ga råd til hvem i framføringen? Hva var det råd om? Hvilke råd er gode, og hvorfor? Hvordan kommuniserte personene?

2 Til boka *Kaninen*: Hvilke råd fikk kaninen i boka? Hvem fikk hun råd fra? Hva syns du om rådene? Begrunn.

**Bord 5**

**Igjen og igjen!**: Noen ting repeteres. Språklige uttrykk (ord, setninger), hendelser, bilder eller ord gjentas.

1. Beskriv øvelsen «Definisjoner». Hvilke ord ble framført, og hvordan ble de forklart? Hva hadde det å si at ordene ble framført med tekst, bilde og musikk?
2. Til boka *Kaninen*: Hvilke situasjoner og opplevelser som skjer flere ganger i boka? Er det noen uttrykk som sies flere ganger? Er det noen bilder som repeteres, eller farger som går igjen? Blir noen av virkemidlene repetert?

**Bord 6**

**Minneblink! Husker du den gang …?** Et minne kan dukke opp og endre retning på handlingen.

1. Beskriv øvelsen «Flink til å si nei». Hva sier folk nei til? Er det noen temaer som går igjen? Hva syns du om disse framføringene (bruk av stemme, rom, musikk, instruksjon til øvelsen osv.)?
2. Til boka *Kaninen*: Hva skjer flere ganger i boka? Er det noen uttrykk som sies flere ganger? Er det noen bilder som repeteres, eller farger som går igjen? Hvorfor er det viktig?